OSNOVNA ŠKOLA ZADARSKI OTOCI – ZADAR

Trg Damira Tomljanovića Gavrana 2, Zadar

**SJEDNICA UČITELJSKOG VIJEĆA**

Srijeda, 8. travnja 2020. godine

Dnevni red sjednice:

1.      Analiza rada u virtualnom okruženju

2.      Prijedlog mjera za unapređenje rada

3.      Mjere podrške učenicima s teškoćama i darovitim učenicima

4.      Upute za vrednovanje i ocjenjivanje u virtualnom okruženju

Zbog cjelokupne situacije uzrokovane virusom COVID – 19, odnosno, proglašenjem pandemije od strane WHO, Škola se našla pred novim izazovima. Naime, zbog sigurnosti i zaštite cjelokupnog stanovništva, od 19. ožujka 2020. započela je on – line nastava. Stručna služba Škole napravila je analizu kako su se učitelji snašli u cijeloj situaciji. Ispunili su on – line upitnik koji sadrži 5 pitanja otvorenog tipa:

1. *Što je bilo dobro u nastavi na daljinu?*
2. *Kakve ste poteškoće u radu imali (ne misli se na tehničke poteškoće)?*
3. *što predlažete za unaprjeđenje svoga rada u didaktičko – metodičkom smislu?*
4. *Kakva su vaša iskustva u radu s učenicima s poteškoćama i prijedlozi za unaprjeđenje?*
5. *Kakva su vaša iskustva u radu s darovitim učenicima i prijedlozi za unaprjeđenje?*

Ad.1. Analiza rada u virtualnoj učionici

|  |
| --- |
| ***Ad.1.1.Što je bilo dobro u nastavi na daljinu?*** |
|  |
| * Nema presinga
 |
| * Mirnije rješavanje, bolja disciplina, više vremena za postavljanje i rješavanje
 |
| * Neki roditelji su naveli da primjećuju veću samostalnost kod djeteta prilikom obavljanja domaćih zadataka.
 |
| * Učenici koji su inače “uspavani” sada aktivno sudjeluju.
 |
| * Uspostavila sam puno bolju komunikaciju s učenicima koji su na nastavi povučeni i samozatajni, prvi šalju uratke i jako su zainteresirani...u razrednoj nastavi odlična suradnja s roditeljima
 |
| * Učenici su dobivali dnevne zadatke koje su rješavali kod kuće. Bila je DOPISNA škola.
 |
| * Oni koji su se uključili, prilagodili su se ovom načinu učenja.
 |
| * Nastava na daljinu još traje, ne mogu još reći nešto konkretno, ni za ni protiv, samo mogu reći da radim po cijele dane, matematika je zahtjevan predmet i stoga je puno posla.
 |
| * Ova neizvjesna, tužna novonastala situacija navela nas je da preko noć postanemo informatički virtuozi. Mislim da smo svojim zalaganjem i trudom napravili veliki korak u obrazovanju. Sva stručna usavršavanja (Loomen) sada primjenjujem na konkretnim primjerima. Pokazala su se doista korisnim.
 |
| * Djeca pišu urednije. I NIŠTA DRUGO. A o štetnosti ovakvog načina života i rada govorit ćemo još puno i još dugo.
 |
| * Dobro je što se ipak na ovakav način nešto radi, djeca ne gube vrijeme, imaju obaveze, mogu kontaktirati nastavnike ukoliko im je nešto nejasno. Svi su učenici dobili priliku raditi i pokazati svoj rad.
 |
| * Mogućnost da ipak ostvarimo ono što je planirano
 |
| * S obzirom da na pitanje, ne mogu dati jednostavan odgovor. Ja komuniciram vise s roditeljima. Tako da bih onda istakla dobru suradnji s roditeljima.
 |
| * Recimo da je sve ok. On-line predstave, virtualne šetnje muzejima, kvizovi.
 |
| * Nije bilo prekida u nastavnom procesu, ostala sam u kontaktu sa svojim učenicima.
 |
| * Zbližila sam se još više s učenicima i majkama. Držala sam nastavu preko Skypa, kontaktirali smo preko Vibera, imale svoju grupu. Pomagala jedni drugima (nas ipak ima malo pa nam je lakše nego u gradu). Koristila sam gotove kvizove na e-sferi...čini mi se da se učenicima to svidjelo.
 |
| * Učenicima je zanimljiva.
 |
| * Osobno mi se ne sviđa ovakav način poučavanja , ali u novonastalim okolnostima ovo nam je nužno zlo.
 |
| * Učenici su aktivni u svim nastavnim sadržajima.
 |
| * Nastavu na daljinu učenici su doživjeli kao izazov. Ona za učenike, kao i za nastavnike, predstavlja nešto novo, stoga je većina učenika na vrijeme izvršavala zadaće i očekivala povratnu informaciju.
 |
| * TZK je vrlo specifičan predmet za rad on line. Nastavne teme se ne mogu odrađivati kao u dvorani , pa kombiniram i šaljem različite zadatke da djeca ostanu barem malo aktivna.
 |
| * Brz i neposredan kontakt, mogućnost sa svakim učenikom porazgovarati bez žurbe, mogućnost procijene razine postignuća svakog učenika individualno, prepoznati napredak vještina i kompetencija, mogućnost komunikacije više puta tijekom dana, poticanje i praćenje učenika i td.
 |
| * Suradnja s roditeljima
 |
| * Ništa
 |
| * Uvidjela sam kako nastava na daljinu funkcionira u stvarnom životu.
 |
| * Učenici koji su motivirani i žele učiti imaju priliku kad god "zapnu" na nekom zadatku, kontaktirat me. Odgovaram im na konkretna pitanja i razjasnimo problem.
 |
| * Djeca su više fokusirana, redovito rade, što je iznenađujuće.
 |
| * Djeca su motivirana jer ima je ovaj način rada nov i zanimljiv. Svidjeli su im se razni kvizovi i igre za ponavljanje.
 |
| * Dobro je to sto se učenici u ovoj situaciji i dalje mogu obrazovati i ne gube radne navike
 |
| * Kroz nastavu na daljinu istaknuo se jedan učenik koji je u stvarnoj učionici vrlo povučen i samozatajan. Među prvima bi pročitao zadatak, bez problema slao domaće radove. Većina je učenika pokazala koliko im je škola važna i koliko im nedostaje prava učionica. U nastavi na daljinu bila mi je izvrsna spremnost kolega na pomoć jedno drugome, brzina kojom smo se organizirali i komunikacija koju imam sa svojim kolegama, a posebno sa svojim Aktivom hrvatskoga jezika.
 |
| * Dobre stvari uglavnom su vezane za učenje na novi način, koji će učenicima koristiti u budućnosti, korištenje novih digitalnih alata sigurno će im biti od značaja.Pozitivna stvar je što učenici mogu sami vremenski balansirati i organizirati slobodne aktivnosti i školske aktivnosti te rad od kuće.
 |
| * Dobro je što se nastava na daljinu može odrađivati s bilo kojeg mjesta i u bilo kojem izdanju (pritom mislim na kućno izdanje). Isto tako, dobro je što smo morali primijeniti znanja o novim alatima u nastavi.
 |
| * Dobro je što su na neki način školska djeca još uvijek, da tako kažem, u dodiru sa školom. Znači pišu domaće radove, vježbaju, čitaju, jako se trude.Za sebe mogu reci da mi većina djece šalje prepisan školski rad što im pošaljem, a i napisan domaći rad.
 |
| * Učenicima i njihovim roditeljima smo dostupni u realnom vremenu za sve potrebne podatke.
 |
| * Učenicima i njihovim roditeljima smo dostupni u realnom vremenu za sve potrebne podatke.
 |
| * Nisam očekivala da ćemo se svi skupa ovako brzo snaći u online nastavi, bačeni smo u sve ovo takoreći 'preko noći', i smatram da smo se stvarno odlično prilagodili novom načinu rada. Iako je ovaj način rada dosta teži nego prava nastava, dobro je upravo to što u danima izolacije postoji ovakvo nešto tako da možemo nesmetano odvijati nastavu.
 |
| * U nastavi na daljinu je dobro što se od učenika očekuje samostalnost i disciplina u rješavanju zadataka. Nastava na daljinu omogućuje sudjelovanje u nastavi i kada to pitanje udaljenosti, rasporeda i sličnih okolnosti praktički čine nemogućim. Nastava na daljinu zahtjeva primjenu različitih digitalnih alata koja kod učenika pobuđuju motivaciju za učenjem.
 |
| * Neopterećenje učenika suvišnim, razlučivanje bitnog sadržaja od manje bitnog, uspostavljanje povjerenje između učitelja i učenika, odgovornost i samostalnost učenika, dostupnost zvučnih i video zapisa.
 |
| * Ušteda vremena na putovanju do radnog mjesta.
 |
| * Suradnja s kolegama iz aktiva.
 |
| * Dobro je bilo odlična osmišljenost nastave na daljinu , relativno kratko vrijeme koje je upotrjebljeno za on line nastavu i odlična prihvaćenost kod većine učenika.
 |
| * Online kvizovi, nema ometanja učenika, svatko može u miru raditi
 |
| * Učenici su se više uključili u samostalno rješavanje problema. Obzirom na malen broj učenika u područnoj školi Veli Iž, nastava se održava putem Skypa i Teamsa, dijeljenje zadataka je on line na screen shotu, učenici imaju mogućnost rješavanja e-kvizova što im je puno zanimljivije i efektivnije prilikom usvajanja novih cjelina.
 |
|  |
| ***Ad.1.2.Kakve ste poteškoće u radu imali (ne misli se na tehničke poteškoće)?*** |
|

|  |
| --- |
| * Učenici se ne pojavljuju u učionicu redovito , a neki se prave blesavi i uporno ponavljaju kako ne razumiju zadatak ma koliko god se vi trudili da objasnite, uskoro taj isti zadatak učenik sa teškoćama riješi bez problema i previše pitanja .
 |
| * Nemam povratnu informaciju od svih učenika, i teško je znati koji točno dio nije učenicima jasan. U učionici već po njihovim pogledima znam što treba ponoviti.
 |
| * Neodgovornost pojedinaca
 |
| * Najveće poteškoće sam imala jer se učenici ne snalaze dobro u online okruženju i kao opravdanje uvijek im služe tehnički problemi. Uz sve to matematika je predmet koji je jako teško predavati na ovaj način, ja u svojoj nastavi rijetko koristim prezentacije pa je možda i to jedan od razloga što je i njima i meni nastava u učionici puno draža.
 |
| * Nediscipliniranost učenika(ne uključivanje na nastavu u dogovoreno vrijeme).
 |
| * Povremeno nekoliko učenika kasni (ništa strašno 10ak minuta)
 |
| * Neaktivnost učenika kojima je i dosada teško padalo izvršavati obveze, nikad nisam sigurna čiji sam rad na uvid dobila...učenik sam napravio? Prepisao? Roditelj napisao?...
 |
| * Čekala sam na više dana da mi neki roditelji pošalju dječje uratke i to bez ispričavanja.
 |
| * Učenici ne čitaju detaljno upute pa to uvelike otežava protok važnih informacija, treba ih stalno ponavljati.
 |
| * Kao što sam gore navela, zahtjevne pripreme, zahtjevno je pratiti pet razreda, biti koncentriran, odgovarati na bezbroj upita sa strane učenika.
 |
| * Većih poteškoća nisam imala. U početku sam osjetila veliku odgovornost, no i nesigurnost. Stalno sam se preispitivala je li ovo što radim ispravno. Sve navedeno rezultiralo je umorom. Uzrok višesatnog provođenja pred računalom propisala bih želji da učenicima na najbolji i najjednostavniji način objasnim nastavnu jedinicu. Zadaće sam im objavljivala svako jutro (naravno kad je Hrvatski jezik u redovnom rasporedu), a popodne sam provodila ispravljajući zadaće i odgovarajući na pitanja učenika. Učenici nisu marili u koje vrijeme šalju zadaće. Većina učenika nije pozorno čitala upute za izvršavanje aktivnosti te bih redovito dobivala pitanja koja sam već ranije objašnjavala (npr. Što imam za zadaću? Kako ću ući u datoteku? itd). Bila sam im na raspolaganju u svako vrijeme. U trećem tjednu nastave na daljinu postavila sam pravila/upute na svome kanalu, kojih su se djeca počela pridržavati. Sad zaista sve puno bolje funkcionira. S svim učenicima uspostavila sam komunikaciju što mi je najvažnije.
 |
| * Naporno fizički i psihički meni kao učitelju, a naporno i djeci. U dogovoru s roditeljima nakon nekog vremena smanjila sam obim zadataka, sada rade malo manje ali kvalitetnije. Nastavu na HRT3 smatraju nezahtjevnom i često nezanimljivom.
 |
| * Dio učenika se teško snalazi u platformi Teams, ne čitaju zadatke pa postavljaju pitanja na koja je već odgovoreno, pojedinci prave greške na koje im je prethodno već nekoliko puta bilo ukazano. A i meni Teams zna biti nepregledan (pogotovo ako učenici ne odgovaraju na zadani način). Problem je i pouzdanost i vjerodostojnost nekih uradaka.
 |
| * Nisam imala nikakvih poteškoća( osim određenih učenika koji se nisu javljali)
 |
| * Ja ih nisam imala.
 |
| * Površni ili nepotpuni odgovori
 |
| * Nisam imala poteškoća nadopunjujem se s HRT3
 |
| * Svi učenici nisu jednako nastavili pratiti nastavu, npr. ne odgovaraju na postavljena pitanja u Teams-u iako surađuju u nastavi online. Učenici nisu dovoljno dobro opremljeni , nemaju printer ni kompjuter, niti su dovoljno informatički pismeni.
 |
| * Poteškoće su te da su mi učenici još mali (5,3,4 razred).Nisu baš vični korištenju aplikacija officaea.Mame su morale uskakati i pomagati.Jedan mi učenik ima poteškoće.Predajem mu engleski,u trećem je razredu i to ide vrlo slabo.Čini mi se da postaje i malo neugodno,nehumano.
 |
| * Nisam imala poteškoće.
 |
| * Nemogućnost individualnog pristupa svakom djetetu pri obradi novih sadrzaja i nedostatak povratne informacije.
 |
| * Kod nekih sadržaja teško je poslati učenicima potpunu povratnu informaciju. Npr. u pisanju sastavka trodijelne strukture.
 |
| * Ne javljane učenika na postavljeni zadatak.
 |
| * Česti nesporazumi zbog nepostojanja neposredne komunikacije u vidu nerazumijevanja uputa i zadanih zadataka, potreba za dodatnim objašnjenjima učenicima, nepripremljenost za ovakav tip nastave, manjak potrebnih IKT znanja kod učenika i učitelja, nedovoljni radni uvjeti rada kod kuće - dekoncentracija, nemotiviranost itd.
 |
| * Komunikacija je sa zakašnjenjem, sve je vrlo nepregledno
 |
| * Pripremanje materija za nastavu, traženja videa, pregledavanje nečitkih zadaća, postavljanje pravila do kada se trebaju predati zadaće, nesudjelovanje manjeg broja učenika u online nastavi.
 |
| * Teško je motivirati učenike koji ne žele raditi a posebno ako za taj "nerad" imaju podršku roditelja.
 |
| * Nekim učenicima je bilo teško shvatiti neke zadatke na ovaj način. Ipak ništa ne može zamijeniti učitelja i rad u učionici.
 |
| * Nisam imala nikakvih poteškoća , svi ucenici sudjeluju u radu i suradnja s roditeljima je dobra
 |
| * Jedine poteškoće u radu bile su vezane za učenike koje je trebalo potaknuti na uključivanje u nastavu. Susrela sam se sa svega dva slabašna izgovora nakon kojih su se ti učenici uključili u nastavu, ali i dalje ih se treba dodatno poticati na rad.
 |
| * Jedna od većih teškoća koje smo susretali u radu te je po mom mišljenju veliki nedostatak virtualne nastave što je teško pratiti tko je zapravo prisutan na nastavi i tko rješava zadane zadatke. Često se uključe roditelji a onda učenici rješenja pojedinih zadataka samo dijele međusobno.
 |
| * Učenici šalju poruke svaki dan, u svako doba dana i noći, bez obzira na to je li imaju neki predmet po rasporedu. Dalje, ne čitaju zadane zadatke nego radije šalju privatne poruke s pitanjem "Što imamo za domaći?", dosta njih ne čita pravila ponašanja koja sam postavila u virtualnoj učionici, odgovaraju na poruke bez ikakvog logičnog reda, pišu nove objave umjesto da odgovore na već postojeću itd. Tu su uvelike "pomogle" i tehničke poteškoće, koje ovdje ne spominjemo, ali su izvor frustracija svima pa tako i učenicima. Neki učenici su domaće radove odrađivali polovično ili se uopće nikad nisu ni javili.
 |
| * Iskreno, nije loše zamišljeno, ali problem je kod manje školske djece(1. i 2. razr.)roditelji moraju pomagati u rješavanju domaćih zadataka (ne svi, naravno, ali velika većina da!), moraju slikati, slati, odgovarati itd. Na kratke staze nije loše, ali do kraja godine...dosta naporno! Sada su sve učiteljice, profesori skoro po cijele dane na mob. Ukratko svi rade puno, puno truda je uloženo, a ne znamo kakav će biti krajnji rezultat.
 |
| * Motivacija učenika kojima je inače u radu trebala pomoć, teže organiziraju vrijeme i ovaj način rada od njih iziskuje puno vise vremena, roditelji kao potpora sami gube snagu. Zadaća za pregled stižu tijekom cijelog dana sve do kasnih večernji sati ( mnogi roditelji koji moraju proslijediti zadaće trećašića rade) , dakle radno vrijeme nastavnika je cjelodnevno.
 |
| * Najviše poteškoća imala sam s učenicima koji se nikako nisu javljali niti su sudjelovali u online nastavi. Na sve načine sam pokušavala doći do njih, neki se još i danas nisu javili, neki su se javili, i obećavaju da će početi raditi, međutim i dalje ništa od njih. Žao mi je da je takva situacija, jer im stvarno pomažem na sve načine, dajem zadatke i rokove, međutim, svima priznam zadatke koje su napravljene i izvan rokova. Niti dan danas nisam zabilježila nikome minus ni izostanke s nastave, nadajući se da će oni te zadatke ipak predati iako je rok za predaju debelo prošao.
 |
| * Najviše poteškoća imam s učenicima koji se uporno ne žele uključiti u virtualnu nastavu i izbjegavaju rješavanje zadanih zadatak.
 |
| * Pedagoško opterećenje učitelja kod one djece koja kontinuirani ne rade ili rade djelomično.
 |
| * Nemogućnost uvida u situaciju učenika i načina na koji su razumjeli gradivo.
 |
| * Učenici izmjene postavljeni dokument, a ne obavijeste me o tome pa ostali rade po izmijenjenim, a ponekad i krivim uputama.
 |
| * Neka djeca ne sudjeluju.
 |
| * Nedostatak plana ploče i mogućnost lakšeg prikaza problemskih zadataka.
 |

 |
|  |
|  |
| Ad.2. Prijedlog mjera za unaprjeđenje rada

|  |
| --- |
| ***Ad.2.1. Što predlažete za unaprjeđenje svoga rada u didaktičko–metodičkom smislu?*** |
| * Želim samo opciju da mogu prikvačiti zadatke u učionicu, tako da da se lakše mogu pronaći bez "scrollanja" ......
 |
| * Pokušavam na razne načine prilagoditi nastavu, zadnja prilagodba bila je snimanje određenih dijelova gradiva. Neki učenici su oduševljeni a neki nisu niti otvorili video.
 |
| * Pojedinačne pouke o raznima programima za rad na daljinu
 |
| * Potrebni su praktični i jednostavni programi za rad.
 |
| * Trenutno nemam prijedloga. Ide nam jako dobro ( Whatsapp, snimke, papir, olovka...)
 |
| * Više komunikacije između svih sudionika...
 |
| * Ja dajem maximum svog vremena i svojih sposobnosti. Želim da se vratimo što prije u razred. U normalan rad. Samo to jer sada se rade samo bitni - važni sadržaji.
 |
| * Ne predlažem ništa, ali znam da ću dati sve od sebe dok ovakva situacija traje.
 |
| * S učenicima sam jezično gradivo obrađivala preko video sastanka, koji mi je odmah pružao povratnu informaciju o njihovom razumijevanju nastavnog gradiva. Voljeli su raditi na takav način i bili su aktivni po tom pitanju. Postavljali bi odmah pitanja koja ima nisu bila jasna, na koje bi istog trenutka dobili konkretan odgovor. No, sukladno preporuci Ministarstva znanosti i obrazovanja zbog opterećenje TEAMS-a, video sastanke ne provodim. Voljela bih neku zamjenu za video sastanke. Razmišljam i istražujem digitalne alate koje bih koristila, a koji bi naravno bili prilagođeni/primjereni učenicima petoga razreda. Ne želim im stvoriti dodatne poteškoće, nedoumice i pritisak.
 |
| * A moramo svi izaći iz svojih komfort zona i prilagoditi se ovom novom on-line svijetu. Hvala Bogu pa sam upotrebom tehnike nemam problema i polako uključujem najprije sebe pa onda i djecu na neke nove platforme. Danas smo krenuli s Matificom Croatia. Kada bih imala dovoljno dobar odaziv roditelja, mogla bih djelokrug rada proširiti i izvan Viber učionice. Na žalost, moji su još mali i nemaju svoje mobitele i kompjutere pa ćemo tek vidjeti kako će se modernizacija odvijati.
 |
| * Bilo bi dobro da imam mogućnost video-poziva s većim brojem učenika te na takav način raditi obradu nekih (težih) lekcija tako da učenici mogu izravno pratiti i postavljati pitanja i učiti uz moje vodstvo. Bilo bi dobro i da postoji više snimljenih lekcija, pogotovo nekoga gradiva koje je zahtjevnije.
 |
| * Ništa posebno
 |
| * Za niže razrede, korištenje raznih kvizova, prezentacija , aplikacija...
 |
| * Manji i što jednostavniji zadaci
 |
| * Ništa mi ne pada na pamet.
 |
| * Proučiti gotove materijale u školi za život, naučiti se služiti digitalnim alatima i interaktivnim sadržajima koji su nam dostupni.
 |
| * Pročitala sam Upute Ministarstva i mislim da mi treba vremena da se upoznam s tim alatima pa da osmislim njihovo korištenje. Problem mi je i što predajem više predmeta pa mi treba jako puno vremena za pripreme na nov način. Treba mi i vremena da proučim što sve već postoji gotovo u Školi za život kao gotovi video uradci. Treba vremena i učenicima da se uhodaju u samostalnom kreiranju e portfolija, video uradaka, PPT-a itd.
 |
| * Trebala bih koristiti još više interaktivnih materijala.
 |
| * Uz bolju tehničku opremljenost učenika i učitelja možda bi se neki sadržaji bolje mogli izvesti, ali učenici uglavnom nemaju mogućnost posebnog prostora i uvjeta za normalan rad, jer, ma kako se učitelj pripremio, sve pada u vodu jer dijete nema elementarne radne uvjete.
 |
| * Mislim da bismo trebali dozirati aktivnosti koje zadajemo učenicima.
 |
| * Dodatnu edukaciju na polju korisnih IKT kompetencija u nastavi.
 |
| * Daljnja podrška izdavačkih kuća u izvođenju nastave i ne zatrpavanje učenika obilnim gradivom.
 |
| * Kvalitetan sustav za praćenje učenikovog rada koji podržava matematičke simbole
 |
| * Ako se nastavi ovakav način nastave potrebno odabrati metode na način da učenici mogu optimalno doseći postavljene nastavne ciljeve. Nastavu treba usmjeriti na ono najbitnije.
 |
| * Nemam nekih prijedloga
 |
| * Predlažem odlične ocjene za učenike koji su od samog početka virtualne nastave pokazali iznimnu odgovornost i redovitost u radu!
 |
| * Nastavnici bi trebali bolje uskladiti tempo izvršavanja pojedinih zadataka kako ne bi došlo do kolizije između pojedinih predmeta.Također trebali bi kreirati u aplikaciji bolji način provjere poput online kvizova ili online ispita koji se mogu vrednovati.Vezano za informatiku, nedostatak je što se većina stvari radi na tabletima, a ne na osobnim računalima što onemogućuje neke aktivnosti poput programiranja. Zaključak je da sustav ima potencijala kada se riješe još neki tehnički problemi te kada ćemo sadržaj moći odraditi sa tabletima slično kao i s osobnim računalima.
 |
| * Ja bih za prirodu i biologiju najradije zadavala da učenici sami obrađuju lekciju po lekciju (prema mojim kratkim uputama) i da im zadajem testove za vježbu i provjeru znanja. S OneNote-om uvijek imaju problema pa ću korištenje istoga smanjiti na minimum. Zadala bih im neki ne prezahtjevan projekt koji bi im obuhvatio sve relevantno iz gradiva, da se preko njega ostvari većina ishoda. To bi se brojčano vrednovalo i nosilo bi težinu prilikom zaključnog ocjenjivanja. Uzevši u obzir ograničenja kojima smo svi izloženi, projekt mora biti smislen i moguć za odraditi u ovim uvjetima.
 |
| * Nisam o tome razmišljala, tako da ne mogu reci.
 |
| * Bolja tehnička opremljenost učenika kako bi imali direktnu komunikaciju.
 |
| * Imam sve potrebne materijale i tehnička pomagala, međutim zbog preopterećenosti stranice katkad nije moguće neke stvari objaviti. Zasada sam zadovoljna svojim radom i nadam se da će tako i ostati.
 |
| * Kako bi unaprijedila svoj u rad u virtualnom okruženju potrebna mi je više edukacija o online nastavi.
 |
| * Zadovoljna sam, ne bih ništa za predložiti.
 |
| * Ne znam kakve su nam mogućnosti u ovoj vrsti nastave.
 |
| * Proučit ću nekoliko digitalnih alata koji će mi omogućiti stvaranje video lekcija. Npr. loom.
 |
| * Još malo vremena i bolju organiziranost.
 |
| * Nemam novih prijedloga jer smatram da radom putem Skypa i Teamsa mogu učenicima vrlo jednostavno i lako prenijeti novo gradivo.
 |

 |
|  |

Ad.3. Mjere podrške učenicima s teškoćama i darovitim učenicima

***Ad.3.1. Kakva su vaša iskustva u radu s učenicima s poteškoćama i prijedlozi za unaprjeđenje***

|  |
| --- |
| * Imam jednog učenika koji radi po PP, s njim radim slično kao na satu, dobije posebne upute i zadatke za dio gradiva koji ne može pratiti sa ostalima. Imamo dobru komunikaciju i smatram da sve funkcionira kako treba.
 |
| * Pozitivna. Takva djeca bolje surađuju.
 |
| * Iskustva su odlična jer su roditelji angažirani u radu sa svojom djecom.
 |
| * Nemam učenika s poteškoćama .
 |
| * S jednim učenikom odlična suradnja. Uglavnom učenici s poteškoćama nisu aktivni u virtualnoj učionici...
 |
| * Učenik koji ima prilagođen program s njime dodatno radim preko Whatsapp kamere, 60 minuta dnevno. Individualni rad.
 |
| * Oni se uglavnom odazivaju i rade domaće radove, iako se čini da im roditelji uvelike pomažu.
 |
| * S učenicima s poteškoćama, teško je i u učionici ostvariti dobre rezultate, a u nastavi na daljinu, gotovo nemoguća misija. E, kad bi znala, ne bi imala poteškoća.
 |
| * S obzirom da u razredu nemam učenika s poteškoćama (s prilagođenim programom) ne mogu biti po ovom pitanju mjerodavna. Mogu samo navesti primjer učenika koji ima disgrafiju. S učenikom savršeno komuniciram. Pravovremeno izvršava zadaće, koje su uglavnom i točne i uredne. Uvijek mu proslijedim povratnu informaciju o njegovom radu. Savjete za poboljšanje kvalitete rada učenik uvijek primjenjuje, a riječi ohrabrenja pozitivno djeluju na učenika. Njegov rad, trud i zalaganje rezultirale su pohvalom i pozitivnim bilješkama u e dnevniku.
 |
| * Učenici s poteškoćama teško prihvaćaju ovakav vid nastave, barem je tako u mom razredu. Njima jako nedostaje bliski kontakt i poticaj koji su imali u učionici. Ne vidim kako u ovom momentu unaprijediti rad dok roditelji i učenici malo tehnološki ne evoluiraju.
 |
| * Prijedlog za poboljšanje je da se nekim učenicima s poteškoćama zadatci šalju izravno i osobno preko Čavrljanja jer se oni ne snalaze baš po učionicama.
 |
| * Učenik se javlja i radi što tražim od njega
 |
| * Ja imam jednog takvog učenika i u suradnji s roditeljem dogovorimo koje zadatke ce on izvršavati, sto je za njega dovoljno. Iako on izvršava sve zadatke koje postavim u grupu.
 |
| * Njima se treba više posvetiti zbog slabijih radnih navika.
 |
| * Teško je, to je individualan rad putem mobitela, pozivi, videa, slike. Ne znam kako unaprijediti kad učenik nema računalo.
 |
| * Učenici se trude pratiti nastavu u skladu sa svojim mogućnostima.
 |
| * Imam učenika u trećem kojem predajem engleski i nije lako. Ovako preko Skypea uživo mi još više dolaze do izražaja njegova ograničenja. Naša udaljenost mi se čini još pojačava taj njegov problem...Ne znam što bih predložila...osim da mu u obitelji više pomažu ali mi se čini da je i za njih to previše.
 |
| * Učenici s poteškoćama trebaju individualni rad. Posvetim im se individualno nakon nastave.
 |
| * Osobno radim preko Viber poruka. Nemam računalo na raspolaganju. Učenici dobivaju poruke u viber grupu preko roditelja. Cesto poruke dobiju tek kad se roditelji vrate s posla, umorni.Nastojim im sve napisati u pisanke rukopisom tako da oni vježbaju pisanje prepisujući školski rad. Preko diktafona šaljem snimke pjesmica i štiva kako bi ih oni mogli čuti, uvježbati čitanje i poslati svoju snimku za vrednovanje. Usmeno vrednovanje provodim Viber video pozivom prema točno utvrđenim vremenskim rasporedom koji su djeca dobila 3 dana prije vrednovanjaTo je roditeljima dalo vremena da se očituju odgovara li im raspored, te smo neke termine prebacili u njima odgovarajuće vrijeme. Krajem tjedna učenici šalju po jednu domaću zadaću i likovni uradak preko vibera. Svako na osobni broj roditelja. Ne u grupu. Uciteljica pregleda i pošalje povratnu informaciju.Nemam prijedloga jer ovo je najviše sto se može s obzirom na raspoloživa sredstva i mogućnosti djece.
 |
| * Ja šaljem na e-mail roditelju zadatke. Zatim asistentica sve to provjerava.
 |
| * Učenicima s poteškoćama u razvoju trebamo prilagoditi materijale za rad s jednostavnim i jasnim uputama.
 |
| * Neki zadaci koje sam zadavala mogu riješiti učenici s poteškoćama.
 |
| * Iskustva su podijeljena. Dio učenika se pasivizirao zbog susreta sa novim i nepoznatim načinom rada i drugačijim očekivanjima, a dio učenika kojemu su IK tehnologije "bliže" je novi način rad prihvatio kao izazov i rado surađuje. Prijedlog je strpljivo otkrivati ili prepoznati razinu kompetencija u novim uvjetima svakog učenika ponaosob i osmisliti individualni plan napretka za takve učenike.
 |
| * Trudim se da svaki zadatak objasnim detaljno, odgovaram na svaki upit i dodatno pojašnjavam, dajem slike kao primjer rada, zadaci su pojednostavljeni odnosno prilagođeni uvjetima rada kod kuće. To vrijedi za sve učenike.
 |
| * Većina takvih učenika je sudjelovala, osim jednog, a kao prijedlog za unaprjeđenje bi bio da se njima i dalje reducira i prilagođava gradivo jer se malo teže snalaze u stranom jeziku i u online nastavi.
 |
| * Jako ih je teško na ovaj način motivirati za rad.
 |
| * Potrebno ih je stalno pohvaljivati i poticati na rad, malo duže traje, ali sve odrade, sa malim zakašnjenjem.
 |
| * Učenicima s poteškoćama je ovaj način nastave bio dosta težak. Bilo im je previše zadataka, jer je trebalo obaviti i školski i domaći rad. Roditeljima je naročito teško bilo jer im fali koncentracije. Jer ipak smo mi većinu posla odrađivali u školi.
 |
| * Imam učenicu s poteškoćama , ali posto se radi o prvom razredu i gradivo je lakše , nema većih problema ... Mami sam slala upute da dijete ne treba napraviti sve kao i ostali učenici ( smanjila bi broj rečenica koje treba prepisati i slično ) , ali mama inzistira da dijete sve napravi pa čak i forsira na pisanje malim tiskanim slovima ( iako to djetetu nikako ne ide ) za koje sam rekla da nema nikakve potrebe da to piše.
 |
| * Takvi se učenici trude uz pomoć starije braće ili sestara i povukli su se. Imam takvu jednu učenicu u 7. e razredu. Predlažem da se za njih pripreme posebni listići i da svoj rad pošalju u čavrljanje. Možda je takvim učenicima neugodno pitati ili poslati domaći rad gdje svi vide. Za učenike s teškoćama u ovom trenutku treba pokazati dodatno razumijevanje te im pružiti podršku. Takvim učenicima treba smanjiti zadatke, usmjeriti se na ono što mogu i dati im više vremena.
 |
| * Učenicima s poteškoćama dajem jednostavnije zadatke, i dulji vremenski rok, te sam na raspolaganju e-mailom kako bi dodatno otklonili neke probleme u online nastavi.
 |
| * Imam samo jednu učenicu po prilagođenom programu (iz 5. B) i ona ne odradi ništa nego samo šalje odgovore na tuđe objave. Ti odgovori su "Pozdrav profesorice" i "Pozdrav profesorice, kako ste". Ne znam što bih napravila za unaprijeđenje. Neki prilagođeni kviz koji više nalikuje igri nego ozbiljnom testu.
 |
| * Mislim da njima roditelji pomažu. Sada mi ponekad prvi odgovaraju na postavljeno pitanje, a u razredu se najčešće ne javljaju.
 |
| * Jednom dijelu učenika s poteškoćama zadaća je reducirana, dodatna objašnjenja i motivaciju rješavamo glasovno i pisanim porukama. Roditelji sami su cesto pogubljeni te ih dodatnim pozivima treba ohrabrivati i poticati na prosljeđivanje zadaće. Medu tom grupom su i djeca koja imaju problem s internetom. Roditeljima djece s individualiziranim programom se čujem, problem je što je u njihovom radu potrebna stalna prisutnost roditelja.
 |
| * Jednom dijelu učenika s poteškoćama zadaća je reducirana, dodatna objašnjenja i motivaciju rješavamo glasovno i pisanim porukama. Roditelji sami su često pogubljeni te ih dodatnim pozivima treba ohrabrivati i poticati na prosljeđivanje zadaće. Medu tom grupom su i djeca koja imaju problem s internetom. Roditeljima djece s individualiziranim programom se čujem, problem je što je u njihovom radu potrebna stalna prisutnost roditelja.
 |
| * Trenutno imam samo dva učenika po individualiziranom programu i oboje su redoviti i obavljaju zadane zadatke bez poteškoća i u zadanom roku.
 |
| * Učenicima s poteškoćama šaljem posebne nastavne materijale, ali često mi fali osobne interakcije s njima jer im je potrebno dodatno objašnjenje. Učenici s poteškoćama obavljaju sve zadatke na vrijeme te pokazuju veliki trud i zalaganje.
 |
| * Moja su iskustva pozitivna. U trokutu učitelj-učenik-roditelj sve je rješivo. Bitan je poticaj, podrška...jer za takvu djecu svaki mali pomak je neizmjerno velik.
 |
| * U nastavi na daljinu nemam iskustva s učenicima s poteškoćama.
 |
| * Teško je čitati uratke učenika s disleksijom, mislim da ću im dati mogućnost odgovaranja putem zvučnog zapisa.
 |
| * Pa dobra, njima zadam posebne zadatke. Aktivniji su nego ovi drugi.
 |
| * Kod učenika s poteškoćama, potrebno je puno više truda i prilagođenih sadržaja koje možemo iskoristiti u e nastavi, primjerice više kroz igru koju možemo primijeniti on line kako se ne bi gubila koncentracija učenika i izazivao nepotreban stres koji samo povećava razinu poteškoće.
 |

***Ad.3.2. Kakva su vaša iskustva u radu s darovitim učenicima i prijedlozi za unaprjeđenje?***

|  |
| --- |
| * Sve je kako treba .
 |
| * U ovom vremenu prilagodbe i traženja najboljih načina kako odraditi online nastavu nisam se posebno posvetila darovitim učenicima.
 |
| * Kao i u školi, čak malo lošije.
 |
| * Momentalno im je dostupno puno raznog materijala.
 |
| * Nekoliko učenika koji se inače ističu svojim radom, budu nagrađeni odmorom dok druga djeca završe. Smatram da nema potrebe za dodatnim zadatcima. Još su maleni, a dodatni zadatci bi značili produženo gledanje u mobitel.
 |
| * S darovitim učenicima nema problema
 |
| * Oni dobivaju posebne zadatke za dodatnu nastavu ali djeca su zabrinuta zbog situacije. I roditelji također frustrirani. Imaju moje "osnovne" zadatke + nastava na TV programu. I više djece u obitelji. Trebamo biti strpljivi i čekati vraćanje u razred. Bez ovog lažnog virtualnog svijeta. Istina je očita, samo je NORMALAN RAD u razredu.
 |
| * Iskustva su pozitivna. Sada čak imaju dosta mogućnosti za dodatni rad jer im Internet stalno dostupan za istraživanja.
 |
| * S darovitim učenicima nemam nikakvih teškoća, redovito obavljaju svoje dužnosti. Sve ide po planu. Dobro je sve, nemam prijedloga.
 |
| * Učeniku, koji iskače od ostalih svojim razumijevanjem redovnoga nastavnog gradiva, obično postavim neobavezan problemski zadatak (npr. IGRA RIJEČI, korelacija s matematikom). Rok za izvršenje nikada ne postavim, no učenik najčešće u najkraćem roku proslijedi točno riješeni zadatak.
 |
| * Djeca s visokim sposobnostima u mom razredu nose se raznoliko s ovom situacijom i ovakvim oblikom podučavanja. Neki su se dobro prilagodili, neki ne ispunjavaju obaveze u skladu s mojim očekivanja. Roditelji ih opravdavaju velikom osjetljivošću na trenutna zbivanja u svijetu. Možda da neko zaustavi pandemiju?
 |
| * Prijedlog je da im se materijali za dodatan rad šalju i općeniti komunikacija s njima obavlja osobno preko Čavrljanja.
 |
| * Dobra, sudjeluju redovito. Možda bi trebalo posvetiti više pažnje njima
 |
| * Oni rade redovito.
 |
| * Nemam darovite učenike.
 |
| * Daroviti učenici su zainteresirani, samouvjereni i spremni na samostalan, odgovorniji rad. Oni bi zbilja mogli kao što je preporučeno od Ministarstva sami izrađivati svoj e-portfolio s uradcima iz jezika, razne powerpointe, snimke, sami osmišljavati kvizove...
 |
| * Takvim učenicima zadam dodatne zanimljive i motivirajuće zadatke za rad.
 |
| * Daroviti prate hrt program, i to starijih razreda pa rješavaju neke od zadataka za starije učenike. No preopterećeni su s redovnom nastavom u neadekvatnim uvjetima tako da je svaki dodatan rad jedna vrsta opterećenja.
 |
| * Daroviti učenici i u ovakvom načinu rada pokazuju svoju darovitost i domišljatost.
 |
| * Nemam darovitih učenika u razrednim odjelima u kojima predajem.
 |
| * Neki su učenici pružili i više od traženog, potičem ih na daljnji rad
 |
| * Ne radim s njima ništa dodatno u online nastavi. Uz sav domaći koji im svi svakodnevno dajemo, ne znam bi li bilo dobro davati im još dodatnog materijala.
 |
| * Rad na ovaj način odgovara darovitim učenicima
 |
| * Traže puno kreativnog i samostalnog rada
 |
| * Daroviti učenici su jako motivirani ovim načinom rada, zahtijevali su i dodatne zadatke.
 |
| * Za darovite učenike pošaljem uvijek nešto vise tako da ne budu zakinuti , odnosno, pošaljem za sve pa tko želi vise napraviti .
 |
| * Njihova darovitost sada dolazi do izražaja kroz snalaženje u novonastaloj situaciji jer se takvi učenici izvrsno snalaze u virtualnoj učionici te zbog toga za sad ne pokazuju neka dodatna pitanja za gradivo. Moj prijedlog je da im se, ukoliko pokažu interes, šalju materijali kroz koje će moći unaprijediti svoju darovitost.
 |
| * Daroviti učenici dobivaju kompleksnije zadatke te im pomažem u različitim aplikacijama stići do rješenja.
 |
| * Daroviti učenici odrađuju sve kako treba, ali za unaprjeđenje bi trebala biti malo intenzivnija komunikacija i sastavljanje drugačijih materijala.
 |
| * Slična stvar. Sad su najbrži u rješavanju školskog i domaćeg rada, uostalom, kao i u školi.
 |
| * Daroviti učenici su u grupi djece s razvijenim radnim navikama, samostalno rješavaju zadaće, u većem obimu od traženog. Dodatno u grupi šaljem motivacijske aktivnosti kreativnih sadržaja. Učenici i sami na moj privatni broj ili prijateljima u grupu šalju snimke svoje zanimacije i radove s uputama za rad ostalima.
 |
| * Daroviti učenici su u grupi djece s razvijenim radnim navikama, samostalno rješavaju zadaće, u većem obimu od traženog. Dodatno u grupi šaljem motivacijske aktivnosti kreativnih sadržaja. Učenici i sami na moj privatni broj ili prijateljima u grupu šalju snimke svoje zanimacije i radove s uputama za rad ostalima.
 |
| * Za svakoga tko želi i može više, imam spremne dodatne zadatke .
 |
| * Daroviti učenici jako brzo rješavaju sve zadane zadatke. Kako bi unaprijedila poučavanje darovitih učenika planiram im davati više istraživačkih zadataka.
 |
| * Samo pozitivna....njihov odnos prema radu, aktivnost, samostalnost i odgovornost je hvalevrijedan. Mislim da im je ponekad dosadno, da su im sadržaji prelagani i da bi trebali posebniji pristup, ali trenutno to nisam u mogućnosti.
 |
| * U nastavi na daljinu nemam iskustva s darovitim učenicima.
 |
| * Na vrijeme obavljaju zadatke, shvaćaju ih, sposobni su samostalno učiti. Ne bih ih dodatno opterećivala.
 |
| * Inače daroviti učenici su i kao do sada pokazali svoju odličnu aktivnost i u ovom okruženju.
 |
| * Pa isto tako su aktivniji od ostalih.
 |
| * Daroviti učenici u mogućnosti su više izraziti svoju kreativnost, također su bitni sadržaji putem interneta koji će pospješiti njihovu darovitost.
 |

\*\*NAPOMENA: Stručna služba je kontaktirala roditelje 33 učenika viših razreda zbog nedovoljnog sudjelovanja u on – line nastavi. Pojedinim roditeljima je bilo drago što ih se nazvalo i upozorilo te su rekli da će obratiti malo više pozornosti. Međutim, bilo je i nekih koji su negodovali - sa količinom gradiva, opterećenost roditelja u ovom trenutku (uz svoj posao, moraju sad nadzirati i dijete), više djece u obitelji koja idu u školi, a samo jedno računalo, slaba internetska veza itd. te traže više razumijevanja s naše strane.